25. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 238 της 8/15 Απρ. 1975 (ΦΕΚ Α΄ 69) Περί ιδρύσεως, οργανώσεως και λειτουργίας Τμήματος Μεταπτυχιακών Σπουδών παρά τη Γεωπονική και Δασολογική Σχολή του Πανεπιστημίου Θεσσαλονίκης. Έχοντες υπ’ όψει: 1)Τας διατάξεις των άρθρων: α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)την γνώμην της Γεωπονικής και Δασολογικής Σχολής (Συνεδρία: 27.7.73), και της Συγκλήτου (συνεδρία: 8.8.1973) του Πανεπιστημίου Θεσσαλονίκης και 3)την υπ’ αριθ. 296/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον 1. Ιδρύεται παρά τη Γεωπονική και Δασολογική Σχολή του Πανεπιστημίου Θεσσαλονίκης Τμήμα Μεταπτυχιακών Σπουδών αποσκοπούν εις την προαγωγήν της Γεωπονικής και Δασολογικής Επιστήμης δια της δημιουργίας ειδικευμένων επιστημόνων και την αποτελεσματικήν σύνδεσιν της ερεύνης, διδασκαλίας και εφαρμογής. Το άνω Τμήμα Μεταπτυχιακών Σπουδών διαχωρίστηκε σε δύο από το άρθρ. 5 του Π.Δ. 296/1981 (ΦΕΚ Α΄ 86), (κατωτ. αριθ. 45). (Αντί για τη σελ. 540,07(α) Σελ. 540,07(β) Τεύχος Ε83-Σελ. 45 Σχολή Γεωτεχνικών Επιστημών Παν/μίου Θεσ/νίκης 31.Ε.κ.23-25 Άρθρον 2. 1.Το Τμήμα μεταπτυχιακών Σπουδών περιλαμβάνει τας κάτωθι ειδικεύσεις: Ι.Δια την Γεωπονίαν. 1.Γενετικής, Βελτιώσεως φυτών και Γεωργίας 2.Ζωοτεχνίας και διατροφής Αγροτικών Ζώων 3.Εγγείων Βελτιώσεων 4.Αγροτικής Οικονομίας 5.Δενδροκηπευτικών Φυτών. 6.Αμπελουργίας 7.Εδαφολογίας 8.Φυτοπαθολογίας 9.Γεωργικών Εφαρμογών και Κοινωνικής Αναπτύξεως 10.Γεωργικής Τεχνολογίας 11.Γεωργικής Χημείας ΙΙ.Δια την Δασολογίαν. 1.Δασικής παραγωγής 2.Δασικής Διαχειριστικής 3.Δασοτεχνικών Κατασκευών 4.Δασικής Τεχνολογίας. 2.Δι’ εκάστην ειδίκευσιν του Τμήματος Μεταπτυχιακών Σπουδών η Σχολή ορίζει Επιτροπήν εκ τριών (3) τουλάχιστον καθηγητών, ήτις επιλαμβάνεται των θεμάτων των σχετικών προς την λειτουργίαν του προγράμματος, συμφώνως προς τας εν τοις επομένοις άρθροις του παρόντος Π.Δ. οριζόμενα. Πρόεδρος της Επιτροπής ορίζεται ο συγγενέστερος προς την υπό του Τμήματος παρεχομένην ειδίκευσιν καθηγητής. Η θητεία της Επιτροπής εκάστης ειδικεύσεως ορίζεται τριετής, δυναμένη να ανανεούται. 3.Ωσαύτως η Σχολή ορίζει ένα τακτικόν καθηγητήν ως Συντονιστήν, μετ’ αναπληρωτού όστις έχει ως έργον τον συντονισμόν των διαφόρων ειδικεύσεων, είναι υπεύθυνος δια την τήρησιν των διατάξεων του παρόντος και εισηγείται εις την Σχολήν μέτρα προς βελτίωσιν των Μεταπτυχιακών σπουδών. Η θητεία του Συντονιστού και του αναπληρωτού αυτού είναι τριετής, δυναμένη να ανανεούται. 4.Ο συντονιστής μεταπτυχιακών σπουδών ομού μετά των συντονιστών των άλλων Σχολών του Αριστοτελείου Πανεπιστημίου Θεσσαλονίκης συμμετέχει εις το υπό την προεδρίαν του Β΄ Αντιπρυτάνεως, Συμβούλιον μεταπτυχιακών σπουδών, υπεύθυνον δια την εισήγησιν εις την Σύγκλητον επί προγραμμάτων μεταπτυχιακών σπουδών και ρύθμισιν αναφυομένων προβλημάτων σχετικών προς τα προγράμματα ταύτα. Άρθρον 3. 1.Ο υπό του Τμήματος Μεταπτυχιακών Σπουδών χορηγούμενος τίτλος Σπουδών είναι το Δίπλωμα Μεταπτυχιακών Σπουδών. «2.Ο τύπος του υπό του Τμήματος Μεταπτυχιακών Σπουδών Γεωπονίας (ή Δασολογίας) χορηγουμένου Διπλώματος καθορίζεται ως ακολούθως: ΕΛΛΗΝΙΚΗ ΔΗΜΟΚΡΑΤΙΑ ΑΡΙΣΤΟΤΕΛΕΙΟΝ ΠΑΝΕΠΙΣΤΗΜΙΟΝ ΘΕΣΣΑΛΟΝΙΚΗΣ ΓΕΩΠΟΝΙΚΗ ΣΧΟΛΗ (ή ΣΧΟΛΗ ΔΑΣΟΛΟΓΙΑΣ ΚΑΙ ΦΥΣΙΚΟΥ ΠΕΡΙΒΑΛΛΟΝΤΟΣ) ΤΜΗΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΓΕΩΠΟΝΙΑΣ (ή ΔΑΣΟΛΟΓΙΑΣ) Αριθμ. …………. ΔΙΠΛΩΜΑ Η Γεωπονική Σχολή (ή η Σχολή Δασολογίας και Φυσικού Περιβάλλοντος) του Αριστοτελείου Πανεπιστημίου Θεσσαλονίκης χορηγεί εις τ………………………………………………………………………………………… ……….……...………………………………………………………………………………………………………… πτυχιούχον …………………………………………………………………………………………………………….. Δίπλωμα Μεταπτυχιακών Σπουδών εις την ειδίκευσιν ……………………………………... ως συμπληρώσαντα την κανονικήν φοίτησιν και υποστάντα επιτυχώς τας υπό των Πανεπιστημιακών νόμων οριζομένας εξετάσεις. Εν Θεσσαλονίκη τη ………………. Ο Πρύτανις Ο Γραμματεύς Ο Κοσμήτωρ Σελ. 540,08(β) Τεύχος Ε83-Σελ. 46 Η παρ. 2 αντικαταστάθηκε ως άνω από την παρ. 3 άρθρ. 5 Π.Δ. 296/1981, ΦΕΚ Α΄ 86, (κατωτ. αριθ. 45). 31.Ε.κ.25 Σχολή Γεωτεχνικών Επιστημών Παν/μίου Θεσ/νίκης Άρθρον 4. 1.Εις το Τμήμα Μεταπτυχιακών Σπουδών δύνανται να εγγράφωνται οι κεκτημένοι πτυχίον Γεωπόνου ή Δασολόγου της Γεωπονικής και Δασολογικής Σχολής του Αριστοτελείου Παν/μίου Θεσ/νίκης ή ισοτίμου ημεδαπού ή αλλοδαπού ιδρύματος. Ωσαύτως δύναται να επιτραπή η εγγραφή και πτυχιούχων ετέρων Σχολών Φυσικομαθηματική, Κτηνιατρική, Πολυτεχνική κλπ.). Εις την περίπτωσιν ταύτην η Σχολή καθορίζει, προτάσει της Επιτροπής Μεταπτυχιακών Σπουδών, τυχόν υποχρεωτικήν παρακολούθησιν και προπτυχιακών μαθημάτων. 2.Οι επιθυμούντες να εγγραφούν εις το Τμήμα Μεταπτυχιακών Σπουδών δέον όπως υποβάλλουν εις την Γραμματείαν της Σχολής σχετικήν αίτησιν, μετ’ αντιγράφου πιστοποιητικού σπουδών, εν η δηλούται και η ειδίκευσις, εις ην επιθυμούν να εγγραφούν. Η αίτησις αύτη υποβάλλεται εντός του μηνός Μαΐου δια τους επιθυμούντας να εγγραφούν εις το πρώτον εξάμηνον, εντός δε του μηνός Δεκεμβρίου δια τους επιθυμούντας να εγγραφούν εις το δεύτερον εξάμηνον. 3.Η Σχολή ορίζει τον χρόνον ενάρξεως λειτουργίας ή διακοπής εκάστης ειδικεύσεως, τον αριθμόν των κατ’ έτος εγγραφομένων, αναλόγως των υφισταμένων αναγκών εις επιστήμονας της ειδικότητος και των δυνατοτήτων εκπαιδεύσεως και ερεύνης. Ο τρόπος επιλογής των υποψηφίων ρυθμίζεται υπό της Σχολής. Οι ήδη από του Πανεπιστημιακού έτους 1972-73 λειτουργούνται κλάδοι. α)Γενικής, Βελτιώσεως φυτών και Γεωργίας, β)Ζωοτεχνίας και Διατροφής Αγροτικών Ζώων, διέπονται εφεξής υπό των διατάξεων του παρόντος Πρ. Διατάγματος. 4.Δια την εγγραφήν εις το Τμήμα Μεταπτυχιακών Σπουδών απαιτείται γνώσις μιας τουλάχιστον ξένης γλώσσης, εις ην υπάρχει επαρκής βιβλιογραφία σχετική προς την επιλεγείσαν ειδίκευσιν Μεταπτυχιακών Σπουδών. Άρθρον 5. 1.Η Επιτροπής Μεταπτυχιακών Σπουδών εκάστης ειδικεύσεως καταρτίζει το αναλυτικόν πρόγραμμα σπουδών, το οποίον τη εγκρίσει της Σχολής και του Συμβουλίου Μεταπτυχιακών Σπουδών δημοσιεύεται εις την υπηρεσιακήν επετηρίδα του ιδρύματος. Εις το πρόγραμμα τούτο η Επιτροπή Μεταπτυχιακών Σπουδών δύναται να περιλάβη και Μεταπτυχιακά Μαθήματα διδασκόμενα εις άλλας Σχολάς του αυτού ή ετέρου Ανωτάτου Εκπαιδευτικού Ιδρύματος. Ομοίως εις το πρόγραμμα λαμβάνεται το έτος και η περίοδος διδασκαλίας εκάστου μαθήματος, οι διδάσκοντες, αι καθ’ εβδομάδα ώραι διδασκαλίας, φροντιστηρίων και ασκήσεων, σύντομος περίληψις του περιεχομένου εκάστου μαθήματος, ως και τυχόν προαπαιτούμενα προπτυχιακά μαθήματα. 2.Η Επιτροπή δύναται να απαλλάξη σπουδαστήν της υποχρεωτικής παρακολουθήσεως και εξετάσεων μαθημάτων, εάν ούτος κέκτηται πιστοποιητικού επιτυχούς παρακολουθήσεως αυτών εις ικανοποιητικόν επίπεδον εις αντίστοιχον τμήμα μεταπτυχιακών σπουδών Ανωτάτου εκπαιδευτικού ιδρύματος ή Ερευνητικού Κέντρου της ημεδαπής ή αλλοδαπής. 3.Τα μαθήματα διακρίνονται εις υποχρεωτικά και κατ’ επιλογήν. Εκάστη Σχολή δύναται προτάσει της κατ’ ειδίκευσιν Επιτροπής Μεταπτυχιακών Σπουδών, να τροποποιή το πρόγραμμα της ειδικεύσεως Μεταπτυχιακών Σπουδών, ουχί όμως διαρκούντος του χρόνου σπουδών δι’ ειδίκευσιν. Το πρόγραμμα μαθημάτων περιλαμβάνει κατ’ ελάχιστον είκοσι (20) διδακτικάς μονάδας δια λήψιν του διπλώματος μεταπτυχιακών σπουδών, μη  συμπεριλαμβανονμένων των Εργαστηριακών Ασκήσεων. Διδακτική Μονάς είναι η εβδομαδιαία ωρα διδασκαλίας επί έν εξάμηνον διαρκείας δέκα έξ (16) εβδομάδων διδασκαλίας. Εις περίπτωσιν εργαστηριακών ασκήσεων η Σχολή καθορίζει τας αντιστοίχους διδακτικάς μονάδας. 4.Οι σπουδασταί υποχρεούνται εις παρακολούθησιν πάντων των υπό των προγραμμάτων προβλεπομένων μαθημάτων, εξαιρέσει των υπό της παραγράφου 2 του παρόντος άρθρου απαλλασσομένων, και επιπροσθέτως οι εκ τούτων ακολουθούντες το πρόγραμμα προς λήψιν Διπλώματος Μεταπτυχιακών Σπουδών εις την διεξαγωγήν ερευνητικής ή συνθετικής εργασίας. 5.Το προς έρευναν θέμα επιλέγεται συνεργασία σπουδαστού μετά μέλους του διδαδικτικού προσωπικού του τμήματος μεταπτυχιακών σπουδών κατά το τέλος του πρώτου έτους σπουδών. Το μέλος τούτο είναι και Σύμβουλος του σπουδαστού. 6.Οι σπουδασταί υποχρεούνται να διεξέλθουν επιτυχώς άπαντα τα μαθήματα του προγράμματός των. Επιτυχής περάτωσις του προγράμματος μαθημάτων θεωρείται εφ’ όσον ο σπουδαστής συγκεντρώση μέσον όρον βαθμολογίας «Λίαν Καλώς». 7.Μετά την επιτυχή περάτωσιν απάντων των μαθημάτων ο σπουδαστής προσέρχεται ενώπιον της Επιτροπής Μεταπτυχιακών σπουδών της ειδικεύσεως εις ην μετέχει και ο Σύμβουλος αυτού, προς γενικήν επί της ειδικεύσεώς του εξέτασιν. Εις περίπτωσιν αποτυχίας επανεξετάζεται άπαξ ουχί ενωρίτερον των τριών (3) μηνών, ή βραδύτερον του έτους. Αποτυγχάνων και αυθίς στερείται του δικαιώματος λήψεως του Διπλώματος μεταπτυχιακών σπουδών. 8.Μετά την κατά τα ανωτέρω επιτυχή γενικήν εξέτασιν ο σπουδαστής υποβάλλει την υπό της παραγράφου 5 του παρόντος άρθρου προβλεπομένην ερευνητικήν ή συνθετικήν εργασίαν ην υποχρεούται να υποστηρίξη δημοσία ενωπίον της Επιτροπής Μεταπτυχιακών Σπουδών της ειδικεύσεως και του Συμβουλίου αυτού. Άρθρον 6. 1.Η διδασκαλία των μαθημάτων του Τμήματος Μεταπτυχιακών Σπουδών και η Εποπτεία της διεξαγωγής ερεύνης, ανατίθεται δι’ αποφάσεων των Υπουργών Εθνικής Παιδείας και Θρησκευμάτων και Οικονομικών, εκδιδομένων μετά γνώμην της κατ’ ειδίκευσιν Επιτροπής Μεταπτυχιακών Σπουδών και της Σχολής, εις τακτικούς, ομοτίμους, εκτάκτους μονίμους, εκτάκτους επί θητεία και επικουρικούς καθηγητάς, επιμελητάς κατόχους διδακτορικών διπλωμάτων έχοντας αξιόλογο ερευνητικόν έργον της αυτής ή ετέρας Σχολής του αυτού ή ετέρων Ανωτάτων Εκπαιδευτικών Ιδρυμάτων ή Κέντρων Ερευνών ή Υπηρεσιών. Η διδασκαλία δύναται επίσης να ανατεθή και εις επισκέπτας καθηγητάς. Δια των αυτών αποφάσεων ορίζεται και η ανά ώραν αμοιβή διδασκαλίας ή ασκήσεων του ανωτέρω προσωπικού. 2.Ο αριθμός των μελών του ως άνω διδακτικού προσωπικού ορίζεται ούτως, ώστε η μεγίστη απασχόλησις εκάστου μέλους να μη υπερβαίνη τας δέκα (10) ώρας μαθημάτων και ασκήσεων, προπτυχιακού ή μεταπτυχιακού επιπέδουν εβδομαδιαίως. Άρθρον 7. Δια την αντιμετώπισιν των δαπανών λειτουργίας του δια του άρθρου 1 του παρόντος ιδρυομένου Τμήματος Μεταπτυχιακών Σπουδών εγγράφεται κατ’ έτος εις τον προϋπολογισμόν εξόδων του Πανεπιστημίου Θεσσαλονίκης υπό ίδιον Φορέα και Κωδικόν Αριθμόν αναλόγος πίστωσις. (Μετά την σελ. 540,08(α) Σελ. 540,09 Σχολή Γεωτεχνικών Επιστημών Παν/μίου Θεσ/νίκης 31.Ε.κ.25